Ella Purnell

Ella Summer Purnell (Whitechapel, Londres, Ingalaterra, Erresuma Batua, 1996ko irailaren 17a) britainiar aktorea eta ahots-aktorea da. Ezaguna da Never Let Me Go (2010), Intruders (2011), Kick-Ass 2 (2013), Miss Peregrine's Home for Singular Chillodren (2016) eta Fallo.24 (2016) filmetan egindako lanengatik.

 Lehen urteak 
Bera Purnell Erresuma Batuko hiriburuan, Londresen, jaio eta hazi zen. Hiru haurride txiki ditu.

9 urte zituela, astero Sylvia Young Theatre Schoolen dantza, kantu eta dantza klaseak hartzen hasi zen. 2008an, 11 urte zituela, Oliver! antzezlana egin zuen Theatre Royalen, Drury Lanen.

 Aktore ibilbidea 

 Zinea 
2015ean, Frank Hall Greenek idatzi eta zuzendutako Wildlike filmean Mackenzie pertsonaia protagonista izan zen. Alaskan filmatu zuten filma.

Hurrengo urtean, The Legend of Tarzan (Tarzanen kondaira) filmean hartu zuen parte. Protagonista nagusiak Alexander Skarsgård (Tarzán) eta Margot Robbie (Jane Poter) izan ziren eta Purnell Jane Porter pertsonaiaren bertsio gaztea interpretatu zuen. Gainera, Tim Burtonek zuzendutako Miss Peregrine's Home for Singular Children fantasia iluneko filmean hartu zuen parte, Emma Bloomen rola eginez, zeinak naturaz gaindiko trebetasunak dituen. Filmak kritika positiboak eta mixtoak jaso zituen eta ia 300 milioi dolar batu zituen 110 milioi euroko aurrekontuarekin. Purnellek aitortu zuen Burtonekin lan egin nahi izan zuela beti.

2021ean Netflixen Army of the Dead filmeko protagonista izan zen, Zack Snyderrek zuzenduta.

 Telebista 
2015ean, Megan Turnerren papera egin zuen, Maisie Williams protagonista zuen Channel 4 Erresuma Batuko telebistarako Cyberbully filmean. Filmak kritika positiboak jaso zituen. 2017ko urrian Sweetbitter telesaileko Tess pertsonaia protagonista izango zela iragarri zen, 2006an Stephanie Danlerrek idatzitako izen bereko liburuan oinarritua. 2018ko maiatzaren 6an estreinatu zuten telesail hori, Starz katean. Urte berean, Ordeal by Innocence serie txikian agertu zen, Hester Argyll interpretatzen.

2021ean, Star Trek: Prodigy telesail animatuko Gwyn pertsonaiari ahotsa jarri zion. Urte berean, Jinx pertsonaiari ere bere ahotsa jarri zion Netflix kateko Arcane telesail animatuan, League of Legends bideo jokoetan oinarrituta. 2021 eta 2023 artean, Showtime kateko Yellowjackets telesaileko 11 kapitulutan agertu zen, Jackie Taylor pertsonaia interpretatzen.

2024an Lucy MacLeanen papera egiten hasi zen Prime Video konpainiako Fallout telesailean, izen bereko bideo-jokoen serie ezagunean oinarrituta.

 Bizitza pertsonala 
Horrez gain, Educate2Eradicate ongintzako elkartearen ekitaldien kudeatzailea eta harreman publikoen aholkularia da. Ongintzazko erakunde horren burua Arifa Nasim da, eta bere helburua gazteei emakumeen genitalen mutilazioaren izugarrikeriei buruz erakustea da.

 Filmografia 
ZineaUrteaIzenburuaRolaZuzendaria2010Never Let Me GoRuth (gaztea)Mark RomanekVivir para siempreKayleighGustavo Ron2011Candy (cortometraje)CandyKinga BurzaIntrudersMiaJuan Carlos Fresnadillo2013Kick-Ass 2DolceJeff Wadlow2014WildlikeMackenzieFrank Hall GreenMaléficaMaléfica (nerabea)Robert Stromberg2016The Legend of TarzanJane Porter (nerabea)David YatesMiss Peregrine's Home for Peculiar ChildrenEmma BloomTim Burton2017ChurchillHelen GarrettJonathan TeplitzkyAll AreasMiaBryn Higgins2018UFONatalieRyan EslingerOksijan (cortometraje)IncaEdward Watts2021Army of the DeadKate WardZack Snyder

TelebistaUrteaIzenburuaPertsonaiaOharrak2015CyberbullyMeganTelebistarako filma2018Ordeal by InnocenceHester Argyllserie txikiaSweetbitterTessPertsonaia nagusia2020BelgraviaLady Maria Grey6 atal2021–presenteStar Trek: ProdigyGwynProtagonista ahotsa, 40 atal2021–2024ArcaneJinxProtagonista ahotsa, 18 atal2021–2023YellowjacketsJackie Taylor11 atal2024FalloutLucy MacLeanPertsonaia nagusiaSweetpeaRhiannon LewisPertsonaia nagusia

 Sariak eta izendapenak 
UrteaSariketaKategoriaLan izendatuaEmaitza2015Los Angeles Independent Film FestivalEmakumezko aktore onenaWildLikeIrabazlea  Hill Country Film FestivalIzendatuaGasparilla International Film FestivalEmakumezkoen emanaldirik onenaIrabazlea  Naperville Independent Film FestivalEmakumezko aktore onenaIzendatuaTwister Alley International Film FestivalEmakumezko aktore onena – Film luzeaIrabazlea  Myrtle Beach International Film FestivalEmakumezko aktore onenaIrabazlea  Richmond International film festivalIrabazlea  

 Erreferentziak 

 Kanpo estekak 

Kategoria:Londrestarrak
Kategoria:Erresuma Batuko emakume aktoreak
Kategoria:Ingalaterrako aktoreak
Kategoria:Zinema aktoreak
Kategoria:Telebista aktoreak
Kategoria:Haur-aktoreak
Kategoria:Emakume bikoiztaileak